open-index/open-wikipedia-markdown huggingface dataset:
Ubi bene, ibi patria

**Ubi bene, ibi patria** on latinaa ja tarkoittaa "missä hyvä, siellä isänmaa". Sanonta tunnetaan muunnoksena roomalaisen tragediakirjailija Pacuviuksen lauseesta *Patria est, ubicumque est bene,* joka esiintyy hänen nyttemmin kadonneessa näytelmässään *Teucer* (19, 391)*.* Siinä päähenkilö Teukros (latinaksi Teucer) toteaa, että ihmisen isänmaa on siellä, missä hänen on hyvä olla.

Ilmaisu esiintyy jo kreikkalaisen Aristofaneen näytelmässä *[[Rikkaus (Aristofanes)|Plutos]]* ("Rikkaus"). Siinä ihmiset ovat rikastuneet niin, etteivät uhraa enää ruokaa jumalille, minkä takia jumalten sanansaattaja Hermes haluaa nälkiintyneenä vaihtaa puolta. Ihmettelijöille hän selittää tekoaan: "siellä isänmaa, missä hyvä meno".  

Jean-Jacques Rousseau luonnehti ajatusta "kauheaksi" sen epäisänmaallisuuden takia. 

## Muunnokset

### ''Ubi patria, ibi bene''
Fasismin ajan italialaisen tietosanakirjan mukaan Jean-Jacques Rousseau korvasi 1700-luvulla vallinneen kosmopoliittisen individualismin kosmopoliittisella isänmaallisuudella ja käänsi moton *ubi bene, ibi patria* (”missä on hyvä, siellä on isänmaa”) muotoon *ubi patria, ibi bene* (”missä on isänmaa, siellä on hyvä”). Näin hän antoi nationalismin aikakaudelle sen eettisen tunnuslauseen. 

Rousseau kirjoitti Puolan aateliston pyynnöstä laaditussa, mutta julkaisematta jääneessä esseessä *Considérations sur le gouvernement de Pologne* (Ajatuksia Puolan hallituksesta, 1772): "tuo kauhea sananlasku täytyy kääntää, ja jokaisen puolalaisen on sydämensä pohjasta sanottava: *Ubi patria, ibi bene* – ”Missä on isänmaa, siellä on hyvä." Kirjoituksen taustana  oli Puolan valtion heikko asema, sillä maa oli suurvaltojen puristuksessa, kärsi sisäisestä hajaannuksesta ja Puolan ensimmäinen jako tapahtuikin samana vuonna. Rousseau piti Puolaa esimerkkinä valtiosta, joka pystyi säilyttämään vapautensa vain kansallisen yhteenkuuluvuuden ja isänmaallisuuden avulla. Esseen mukaan kansan oli itsenäisyytensä säilyttääkseen tunnettava yhteenkuuluvuutta ja ylpeyttä omasta kansakunnastaan.

### ''Ubi panis, ibi patria''
Ranskalais-amerikkalainen Michel-Guillaume Hector St. John de Crèvecœur  julkaisi vuonna 1782 kuuluisaksi tulleen kirjemuotoisen teoksen *Letters from an American Farmer,* jonka kolmannessa kirjeessä hän pohtii isänmaallisuuden ja hyvinvoinnin suhdetta alkuperäisen fraasin ilmaisemassa hengessä:Millainen kiintymys köyhällä eurooppalaisella siirtolaisella voi olla maahan, jossa hänellä ei ollut mitään? Kielen taito, rakkaus muutamiin yhtä köyhiin sukulaisiin olivat ainoat siteet, jotka häntä pitivät kiinni; hänen isänmaansa on nyt se, joka antaa hänelle maata, leipää, suojelua ja arvonantoa. *Ubi panis, ibi patria* – ”Missä on leipä, siellä on isänmaa” – on kaikkien siirtolaisten motto.

## Lähteet

* 
* 

### Viitteet
Triddana

**Triddana** on argentiinalainen vuonna 2011 perustettu yhtye. Yhtyeen tyylilajeja ovat folk metal ja power metal.

## Diskografia
; Studioalbumit
* 
* 
* 
* 
* 

## Lähteet

## Aiheesta muualla
* 
*
Heksyylisalisylaatti

**Heksyylisalisylaatti** (C13H18O3) on estereihin kuuluva aromaattinen orgaaninen yhdiste. Yhdistettä käytetään ainesosana hajusteissa. Luonnossa heksyylisalisylaattia esiintyy neilikoissa.

## Ominaisuudet, valmistus ja käyttö
Huoneenlämpötilassa heksyylisalisylaatti on väritöntä nestettä, jolla on kukkaismainen tai mausteinen, atsaleoja muistuttava tuoksu. Yhdiste liukenee vain vähäisessä määrin veteen ja paremmin esimerkiksi etanoliin tai dietyylieetteriin.

Heksyylisalisylaattia valmistetaan heksanolin ja salisyylihapon välisellä esteröintireaktiolla.

Heksyylisalisylaattia käytetään tuomaan kukkaistuoksua esimerkiksi hajusteisiin, saippuoihin ja puhdistusaineisiin.

## Lähteet

## Aiheesta muualla
*Hexyl salicylate - Cosmile Europe
6050 Miwablock

**6050 Miwablock (1992 AE)** on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on lähimmillään  astronomisen yksikön päässä Maasta. Asteroidi on läpimitaltaan noin . Asteroidin pyörähdysaika akselin ympäri on .

Asteroidi on nimetty Miwa Blockin (s. 1972) mukaan.

## Lähteet
Kvikk Lunsj

**Kvikk Lunsj** on norjalaisen suklaanvalmistaja Freian suklaalevy. Levy tuli markkinoille vuonna 1937. Norjassa Kvikk Lunsjista tuli tunnettu merkki, joka on markkinoinnissa liitetty etenkin retkeilyeväisiin. Suklaalevy on maitosuklaata ja se muodostuu neljästä ”sormesta”. Muodon suhteen sitä on väitetty Kit Katin kopioksi.

Kvikk Lunsj tuli markkinoille vuonna 1937, ja sen kehittäjänä pidetään Johan Throne Holstia. Suklaan taustaan liittyy kiistoja. Holst sanoo saaneensa ajatuksen suklaalevystä vuosikymmeniä aiemmin patikoidessaan saksalaisen liikekumppaninsa kanssa metsissä Oslon ulkopuolella. Patikoitsijat eksyivät ja Holstin nälkäinen kumppani valitteli, kuinka heidän olisi pitänyt ottaa mukaansa suklaata. Pari vuotta patikkaretken jälkeen Holst osti Freia-nimisen pienen suklaatehtaan Oslossa. Hänen johdollaan Freia kasvoi myöhemmin yhdeksi maan johtavista brändeistä. Hän kehitti myös Kvikk Lunsjin, joka oli tarkoitettu erityisesti välipalaksi retkeilijöille. Ilmestyessään markkinoille tuote oli kuitenkin floppi, ilmeisesti koska se tehtiin aluksi tummasta suklaasta. Reseptiä muutettiin ja tulevaisuudessa Kvikk Lunsjiin käytettiin maitosuklaata. Lopulta suklaalevystä tuli Norjassa suosittu, ja markkinoinnissa se yhdistettiin retkeilyyn.

Holstin versio hänen suklaalevynsä kehityksestä on kyseenalaistettu; Kvikk Lunsjia on pidetty joskus brittiläisen Kit Katin kopiona. Kvikk Lunsj -levyt on Kit Katin tapaan tehty ”sormista”, joita rikotaan levystä paloina. Throne Holstin on sanottu saaneen idean vieraillessaan Englannissa Kit Katin tultua markkinoille vuonna 1935. Kit Katin omistava Nestlé kävi oikeutta suklaalevynsä muodon eli levyn neljän ”sormen” tavaramerkkiydestä Euroopassa. Unionin tuomioistuin hylkäsi yhtiön valituksen vuonna 2018. Päinvastainen päätös olisi uhannut Kvikk Lunsjia ja muita samantapaisia tuotteita.
 
Freian ja Kvikk Lunsjin omistaa nykyisin yhdysvaltalainen monikansallinen yhtiö Mondelez International.

## Lähteet
Legienstraßen metroasema

**Legienstraße** on Hampurin metron U2 ja U4-linjojen asema, joka avattiin 24. syyskuuta 1967. Asemaa käyttää arkisin 10 310 matkustajaa päivässä. Suunnitteluvaiheessa aseman nimi oli "Vierbergen". 

## Historia
Legienstraßen asema avattiin 24. syyskuuta 1967. Se toimi U3-linjan pääteasemana, kunnes linjaa jarkettiin Billstedtiin 28. syyskuuta 1969. Aseman alun perin suunniteltu nimi oli "Vierbergen", koska samanniminen tie oli ainoa yhteys asemalle vuoteen 2015 asti. Asema nimettiin kuitenkin ammattiyhdistysjohtaja Carl Legienin mukaan, mikä johti keskusteluun julkisten alueiden nimeämisen puolueettomuudesta Hampurin kaupunginvaltuustossa.

Vuodesta 2009 lähtien asemalla on liikennöinyt U2-linja. U4-linja on liikennöinyt asemalla marraskuusta 2012 lähtien.

Asema on ollut esteetön syksystä 2015 lähtien.

## Lähteet
Stephan Lehmann

**Stephan Lehmann** (s. 15. elokuuta 1963 Schaffhausen) on sveitsiläinen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 188-senttimetrinen. Pelaajauransa jälkeen hän on toiminut useiden joukkueiden maalivahtien valmentajana.

Lehmann voitti kaikki joukkuetittelinsä FC Sionin riveissä. Niihin lukeutuu kaksi Sveitsin liigamestaruutta kausilta 1991–1992 ja 1996–1997 sekä neljä Sveitsin cupin mestaruutta 1991, 1995, 1996 ja 1997. Suurimmaksi osaksi uransa kotimaassaan viettänyt Lehmann pelasi lisäksi saksalaisessa SC Freiburgissa.

Lehmann pelasi 14 ottelua Sveitsin A-maajoukkueessa, niistä ensimmäisen kesäkuussa 1989 ystävyysottelussa Brasiliaa vastaan. Hän kuului joukkueen kokoonpanoon sekä vuoden 1994 MM-kilpailuissa että kahta vuotta myöhemmin pidetyissä EM-kilpailuissa, mutta ei päässyt kummassakaan kertaakaan kentälle vaihtopenkiltä.

## Lähteet

## Aiheesta muualla
Lin Shayen filmografia

Tämä on yhdysvaltalaisen näyttelijän **[[Lin Shaye]]n filmografia**. Shaye aloitti ammatillisen näyttelijänuransa teatterissa vuonna 1971 ja hänet tunnetaan parhaiten kauhu- ja komediarooleistaan.

## Elokuvat

## Televisioelokuvat

## Lyhytelokuvat

## Televisiosarjat

## Aiheesta muualla

* 
* 
* 
* Lin Shaye Yhdysvaltain elokuvainstituutin katalogissa.
Patrick Pemberton

**Patrick Alberto Pemberton Bernard** (s. 24. huhtikuuta 1982 Puerto Limón) on costaricalainen ammattilaisuransa päättänyt jalkapalloilija, joka pelasi maalivahdin pelipaikalla. Hän on oikeajalkainen ja pituudeltaan 178-senttimetrinen. Pemberton pelasi 39 ottelua Costa Rican A-maajoukkueessa. Hän kuului joukkueensa kokoonpanoon MM-kilpailuissa vuosina 2014 ja 2018, mutta ei pelannut niistä kummassakaan otteluakaan.

## Lähteet
Petar Krpan

**Petar Krpan** (s. 1. heinäkuuta 1974 Osijek) on kroatialainen ammattilaisuransa päättänyt jalkapalloilija, joka pelasi keskushyökkääjän pelipaikalla. Hän on molempijalkainen ja pituudeltaan 178-senttimetrinen.

Krpan voitti Sportingin riveissä Portugalin liigamestaruuden kaudella 1999–2000. Lisäksi hän voitti urallaan kahdesti Kroatian liigamestaruuden; ensin NK Zagrebin riveissä 2001–2002 ja myöhemmin Hajduk Splitin joukkueessa 2003–2004. Hän voitti lisäksi kolmesti Kroatian cupin.

Krpan pelasi kolme ottelua Kroatian A-maajoukkueessa. Hän pelasi vajaa 15 minuuttia yhdessä ottelussa vuoden 1998 MM-kilpailuissa Romaniaa vastaan.

## Lähteet
Avatar (yhtye)

**Avatar** on ruotsalainen vuonna 2001 perustettu metallimusiikin yhtye, jonka tyylilajina on ollut melodinen death metal, mutta myöhemmin tyylilaji on nu metalia, alternative metalia tai groove metalia.

## Historia
Yhtyeen perustivat rumpali John Alfredsson ja kitaristi Jonas Jarlsby, jotka lähtivät Lost Soul -yhtyeestä. Myöhemmin he tapasivat laulaja Johannes Eckerströmin ja yhtyeeseen liittyivät basisti Henrik Sandelin ja kitaristi Simon Andersson. Yhtye äänitti ensimmäisen demon vuonna 2003 ja ensimmäisen EP-levyn vuonna 2004. Yhtye sai sopimuksen Gain Recordsilta ja ensimmäinen albumi *Thoughts of No Tomorrow* julkaistiin vuonna 2006.

Anderssonin lähdettyä yhtyeestä kitaristiksi tuli Tim Öhrström.

## Jäsenet
Yhtyeen jäsenet:
* Henrik Sandelin - bassokitara (2001-)
* Jonas Jarlsby - kitara (2001-)
* John Alfredsson - rummut (2001-)
* Johannes Eckerström - laulu (2001-)
* Tim Öhrström - kitara (2012-)

; Entiset jäsenet
* Simon Andersson - kitara (2001-2012)

## Diskografia
### Studioalbumit
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* 
*
Keski- ja Etelä-Kiinan yliopisto

**Keski- ja Etelä-Kiinan yliopisto** (; , lyhennys **CSU**) on kiinalainen julkinen tutkimusyliopisto, joka toimii Hunanin maakunnan maakuntakeskuksessa Changshassa. Yliopisto on perustettu vuonna 2000 yhdistämällä kolme aiempaa yliopistoa uudeksi yliopistoksi (Hunanin lääketieteellinen yliopisto, Changshan rautatieyliopisto sekä Keski- ja Etelä-Kiinan teknillinen yliopisto). Tämän seurauksena yliopiston opetus on jakautunut pääkampuksen ohella eteläiselle ja rautatiekampukselle.

Yliopisto lukeutuu Kiinan kärkiyliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa huippuyliopistojen luokkaan sijalle 96. Tieteenaloja, joissa yliopisto on menestynyt kansainvälisesti vertaillen erityisen hyvin, ovat tietoliikennetekniikka (tieteenalakohtainen ARWU-maailmanlistan listasijoitus 3.) ja kaukokartoitus (4.).

Opetus annetaan kiinan ja englannin kielillä. Keväällä 2024 päätoimisia opiskelijoita oli yli 62&nbsp;000, joista alempaan korkeakoulututkintoon tähtäsi yli 35&nbsp;000 ja ylempään tai jatkotutkintoon yli 24&nbsp;000 opiskelijaa. Lisäksi oli yli 2&nbsp;200 ulkomaista opiskelijaa. 


Zhongnandaxue.jpg|Pääkampuksen tunnetuimpia rakennuksia.
Central South University13.jpg|Pääkampuksen rakennuksia.
Xiangya Hospital.jpg|CSU:n Xiangya-sairaala.
Xiangya Second Hospital of Central South University 20231204.jpg|CSU:n toinen Xiangya-sairaala.
Hall of Information, New Campus, Central South University, China, Sep 2020.jpg|Uuden kampuksen rakennuksia (2020).

## Lähteet

## Aiheesta muualla
Andronikos Kyrrhoslainen

**Andronikos Kyrrhoslainen** (, ; n. 100 eaa.) oli antiikin kreikkalainen tähtitieteilijä, joka oli kotoisin Syyrian Kyrrhoksesta. Hänen mainitaan rakentaneen Ateenaan horologionin eli vesikellon, joka on suurelta osin säilynyt ja sitä kutsutaan nimellä ”Tuulten torni”. Se on kahdeksankulmainen. Kullakin sivulla räystään alaiset reliefit esittävät päätuulia. Katolla huipussa ollut Triton sauva kädessä viittasi tuulen mukaan pyöriessään kulloinkin puhaltavaan tuuleen. 

## Lähteet
Billstedtin metroasema

**Billstedt** on Hampurin metron U2 ja U4-linjojen asema, joka avattiin 28. syyskuuta 1969. Asema on U4-linjan pääteasema, ja sitä käyttää arkisin 36 735 matkustajaa päivässä. Suunnitteluvaiheessa aseman nimi oli "Billstedter Platz". 

## Historia
Asema avattiin 28. syyskuuta 1969. Se toimi U3-linjan pääteasemana, kunnes Merkenstraßen asema avattiin 31. toukokuuta 1970. Vuonna 2009 tapahtuneesta linjahaaravaihdosta lähtien U2-linja on kulkenut asemalle. U4 avattiin 29. marraskuuta 2012, jolloin Billstedtistä tuli linjan pääteasema.

Vuosina 2007–2011 viereistä linja-autoasemaa kunnostettiin perusteellisesti ja myös metroasema kunnostettiin. Töiden kokonaiskustannukset ovat noin 5,5 miljoonaa euroa. Asema on esteetön. 

## Tulevaisuus
U4-linjan haara Horner Rennbahnista Horner Geestiin avataan syksyllä 2027, jolloin linjan pääteasema siirtyy Billstedtistä sinne.

## Lähteet
Internet Suomessa

**Internet Suomessa** on osa maailmanlaajuista internet-verkkoa.

## Tekniikka
Käyttäjät kytkeytyvät verkkoon mobiililaajakaista-, ADSL-, VDSL-, kaapeli- tai valokuituyhteydellä. 
Näistä ADSL ja VDSL väistyvät sitä mukaa, kun kuparijohdoista koostuvia televerkkoja puretaan.

Mobiiliverkot toimivat parhaiten tiheästi asutuilla alueilla. Vuoden 2024 lopussa nopea 5G-verkko oli saatavilla 92 %:iin Suomen kotitalouksista. Kuitenkin maapinta-alasta verkko kattoi vasta 17 %. Vastaavasti nopean 4G-verkon osalta saatavuus oli 96 % kotitalouksista ja 28 % pinta-alasta.

Maaseutumaisilla alueilla nopeat kiinteät laajakaistayhteydet perustuvat lähes kokonaan valokuitutekniikkaan. Siellä asuu noin neljännes suomalaisista. Vuoden 2024 syyskuun lopussa valokuidulla rakennettu laajakaistaverkko kattoi 68 % Suomen kotitalouksista.

## Sisältö
Kesällä 2025 suosituimmat verkkosivustot olivat suurten mediatalojen sivustoja: *[[Ilta-Sanomat]]*, *[[Iltalehti]]*, Yleisradio, *[[Helsingin Sanomat]]* ja MTV Uutiset.

Suomalaiset tekevät paljon ostoksia internetissä, joko tietokoneet ja puhelimen verkkoselaimen tai mobiilisovellusten kautta. Erityisesti matkoja ostetaan lähinnä verkosta. Yleisimpiä mobiilikauppasovelluksia suomalaisten puhelimissa ovat ruokakauppojen ja ruokalähettipalveluiden sovellukset (2024). 

Sosiaalisen median kanavista Suomessa käytetään muuhun maailmaan verrattuna suhteessa enemmän YouTubea ja  ja vähemmän Facebookia. Syksyllä 2025 suomalaisten eniten suosimat sosiaalisen median kanavat olivat. 
# YouTube, 3,8 miljoonaa käyttäjää viikossa.
# Facebook, 3,7 miljoonaa käyttäjää
# Instagram, 2,98 miljoonaa käyttäjää
# TikTok, 1,82 miljoonaa käyttäjää
# Snapchat, 1,49 miljoonaa käyttäjää

Vuonna 2025 valtionhallinnon Suomi.fi-palvelu sai Govtech-tunnustuksen maailman parhaasta julkisen hallinnon palvelusta.

## Katso myös
* Internetin historia Suomessa

## Lähteet
Labéjan

**Labéjan** () on kunta Lounais-Ranskassa Gersin departementissa Oksitanian alueella. Se sijaitsee noin kymmenen kilometriä Miranden kaupungista itään.

Kunnan keskustassa oleva Saint-Abdonin ja Saint-Sennenin kirkko on rakennettu 1500-luvulla samalla paikailla olleen vanhemman rakennuksen paikalle. Kirkkoon tehtiin muutustöitä 1700- ja 1800-luvuilla, ja vanha kuisti purettiin vuonna 1874. Kellotornin pohjakerroksessa on jäljellä vanha holvi. Kirkko on omistettu pyhille veljeksille Abdonille ja Sennenille.

## Lähteet

## Aiheesta muualla
Lintukannat Suomessa vuosina 2019–2024

Suomen runsaslukuisimmat lintulajit ovat peippo ja pajulintu. Vuosittain pesiviä lajeja on noin 245. Pesiviä pareja on vuosittain noin 46,7 miljoonaa.

## Suomessa pesivät linnut

Alla oleva taulukko Suomessa pesivistä linnuista perustuu Euroopan unionin vaatimaan raporttiin **Suomen lintukannoista raportointikautena 2019–2024**. Taulukossa on esitetty lintujen keskimääräinen arvioitu pesimäkanta sekä lyhyen ja pitkän aikavälin muutokset prosentteina ja vuoden 2019 Punaiseen kirjaan  perustuvat uhanalaisuusluokitukset. Taulukosta puuttuu kattohaikara, joka pesi Suomessa vuosina 2015 ja 2025 mutta ei raportointikautena. Merihanhi on jaettu raportissa kahteen ryhmään, ”merihanhi, eteläinen” ja ”merihanhi, pohjoinen”.

## Lähteet
Magerburg

**Magerburg** () on entinen kylä Leningradin alueen Jaaman piirissä Venäjällä. Se sijaitsi Narvanjoen suulla Viron Narva-Jõesuuta vastapäätä.

Magerburg sijaitsi Saarkylän kanssa Narvan- ja Rosonajoen välisellä maakappaleella, joka on aiemmin ollut kokonaan veden ympäröimä. Paikalla on ollut asutusta ainakin vuodesta 1570 lähtien.  Varhaisimmat maininnat nimestä ovat vuodelta 1695 muodoissa *Mager-Burg* ja *Magerborg*. Kylän nimi on saksalaisperäinen ja tarkoittaa kirjaimellisesti ’Laihalinnaa’, nimiparina *Hungerburgille* (’Nälkälinnalle’) eli nykyiselle Narva-Jõesuulle. 

Ensimmäisen maailmansodan aikana useita Venäjän saksalaisia paikannimiä korvattiin venäläisillä, ja 24. huhtikuuta 1915 Magerburg nimettiin virallisesti *Nizinoksi*.

Helmikuussa 1920 solmitussa Tarton rauhassa Narvanjoen itäranta siirtyi Virolle. Magerburg oli osa Viron Inkerinä tunnettua aluetta. Samana vuonna kesäkuussa Magerburg liitettiin kolmen muun kylän kanssa Narva-Jõesuun kauppalaan (*alev*). Kauppala liitettiin Narvan kaupunkiin vuonna 1934. Vuonna 1939 kylälle annettiin vironkielinen nimi *Neemerand*, jonka ohella on myös käytetty nimeä *Suudme*.

Vuonna 1943 Magerburgissa oli 39 asukasta. Kylässä asui sekä venäläisiä että virolaisia. Magerburg tuhoutui vuonna 1944 toisen maailmansodan aikana Narvanjoella käydyissä taisteluissa. Viron Inkeri liitettiin Venäjän SFNT:n Leningradin alueeseen vuonna 1945.

## Lähteet
Julia Galef

**Julia Galef** (s. 1983) on yhdysvaltalainen kirjoittaja ja puhuja, joka on tehnyt tunnetuksi rationalistisia ajattelutapoja. Vuonna 2021 Galefilta ilmestyi Penguinin kustantama tietokirja *The Scout Mindset. Why Some People See Things Clearly and Others Don’t*.

Vuosina 2010–2021 Galef oli New Yorkin skeptikkojärjestön *Rationally Speaking* -podcastin juontaja, aluksi yhdessä Massimo Pigliuccin kanssa. Vuonna 2012 Galef oli yksi Center for Applied Rationality -ajatuspajan perustajista. Galef työskenteli Kalifornian Berkeleyssä sijaitsevassa ajatuspajassa vuoteen 2016. Vuonna 2015 Galefista tuli Committee for Skeptical Inquiryn asiantuntijajäsen ().

Galefilla on yliopistollinen tutkinto tilastotieteestä ja hän on opiskellut myös taloustiedettä. Kaliforniassa Galef asui San Franciscossa. Vuonna 2021 hän siirtyi kumppaninsa kanssa diginomadiksi eli liikkuvaan elämäntapaan.

## Lähteet

## Aiheesta muualla

* Kotisivut. 
* Youtube-videoita.
Lemming (Silkeborg)

**Lemming** on taajama Silkeborgin kunnassa Tanskassa. Taajamassa oli 279 asukasta vuoden 2025 alussa.

## Väestökehitys

## Lähteet

## Aiheesta muualla
Levring

**Levring** on entinen taajama Silkeborgin kunnassa Tanskassa. Taajamassa oli 215 asukasta vuoden 2016 alussa.

## Väestökehitys

## Lähteet

## Aiheesta muualla
Yleisurheilun alle 18-vuotiaiden Euroopan-mestaruuskilpailut

**Yleisurheilun alle 18-vuotiaiden Euroopan-mestaruuskilpailut** ovat Euroopan yleisurheiluliiton (European Athletics) kahden vuoden välein järjestämät yleisurheilukilpailut alle 18-vuotiaille urheilijoille. Ensimmäiset järjestettiin vuonna 2016 Tbilisissä, Georgiassa.

## Kilpailupaikat
* 2016: Tbilisi 
* 2018: Győr 
* 2020: Rieti (peruttiin koronaviruspandemian vuoksi) 
* 2022: Jerusalem 
* 2024: Banská Bystrica 
* 2026: Rieti 

## Lähteet
Jooa Sammalniemi

**Jooa Sammalniemi** (s. 28. helmikuuta 2007 Tampere) on suomalainen jääkiekkomaalivahti, joka edustaa SM-liigajoukkue Rauman Lukkoa. Hänellä on juniorisopimus ja Sammalniemi on pelannut pääasiassa seuran U20-joukkueessa.

## Ura
### Seuraura
Sammalniemi on ylöjärveläisen Uplakersin kasvatti. Hän siirtyi juniorina sittemmin HC Nokiaan, josta Sammalniemi siirtyi C-juniori-ikäisenä Rauman Lukkoon. Kaudella 2022–2023 hänet palkittiin U16 SM-sarjan parhaana maalivahtina Jukka Tammi -palkinnolla ja valittiin tähdistökentälliseen. Kaudesta 2024–2025 Sammalniemi pelasi noin puolet Lukon U18-joukkueessa. Hän nousi kauden edetessä myös U20-joukkueeseen, jossa Sammalniemi pelasi 16 runkosarjaottelua. Hän ei saanut peliaikaa pudotuspeleissä, mutta Sammalniemi voitti kauden päätteeksi U20 Suomen-mestaruuden.

Sammalniemi nousi Lukon SM-liigajoukkueen kokoonpanoon kauden 2025–2026 neljännellä kierroksella 19. syyskuuta 2025, kun Antti Raanta oli loukkaantunut. Hän toimi kakkosmaalivahtina Daniel Saloselle. Seuraavana päivänä 20. syyskuuta 2025 Sammalniemi teki liigadebyyttinsä vieraissa Tampereen Ilvestä vastaan. Hänet vaihdettiin Salosen tilalle Lukon maalinsuulle, kun Ilves siirtyi 5–2-johtoon ajassa 28.52. Sammalniemi torjui 30.20 minuutin aikana yhdeksän kertaa, eikä päästänyt maaliakaan. Lukko hävisi ottelun lopulta lukemin 6–3, kun Ilves teki kuudennen maalinsa vastustajan tyhjään maaliin.

### Maajoukkueura
Sammalniemi edusti Suomea alle 18-vuotiaiden MM-kilpailuissa vuonna 2025. Hän toimi pääasiassa joukkueen kakkosmaalivahtina Patrik Kerkolalle ja pelasi kaksi ottelua. Sammalniemi pelasi myös alle 18-vuotiaiden Hlinka Gretzky Cupissa vuonna 2024, jolloin hän pelasi yhden ottelun. Hän pelasi myös World U-17 Hockey Challengessa vuonna 2023. Yhteensä Sammalniemi on pelannut 25 poikien maaottelua.

## Tilastot

### Maajoukkuetilastot

## Lähteet
*
*

### Viitteet
Lemming

**Lemming** voi tarkoittaa seuraavia:

* *[[Lemming (elokuva)|Lemming]]*, ranskalainen elokuva vuodelta 2005
* Lemming, taajama Tanskassa
* Lemmingin puolustus, eräs šakkiavaus

## Sukunimenä
* Eric Lemming (1880–1930), ruotsalainen keihäänheittäjä
Taliyah Brooks

**Taliyah Brooks** (s. 8. helmikuuta 1995 Wichita Falls, Teksas) on yhdysvaltalainen yleisurheilun moniottelija.

Brooks keskeytti seitsenottelun Budapestin MM-kilpailuissa 2023. Hän edusti Yhdysvaltoja seitsenottelussa 2024 Pariisin olympialaisissa, jossa sijoittui sijalle 11. Hän saavutti Nanjingin sisäratojen MM-kilpailuissa 2025 pronssia viisiottelussa ennätyspisteillään 4669. Tokion MM-kisoissa 2025 Brooks voitti pronssia ennätystuloksellaan 6581 pistettä. Hän jakoi pronssin Katarina Johnson-Thompsonin kanssa.

Brooks voitti seitsenottelussa alle 23-vuotiaiden Pohjois- ja Keski-Amerikan ja Karibian-mestaruuden vuonna 2016. Hän voitti sisäradoilla viisiottelun NCAA:n mestaruuden 2018.

## Henkilökohtaiset ennätykset
Lähde: World Athletics, Tilastopaja
* 200 metrin juoksu: 23,45 (Baton Rouge, 2021)
* 800 metrin juoksu: 2.13,17 (Tokio, 2025)
* 100 metrin aitajuoksu: 12,61 (Eugene, 2021)
* Korkeushyppy: 184 (College Station, 2017) 
* Pituushyppy: 679 (Tokio, 2025)
* Kuulantyöntö: 14,57 (Dallas, 2025)
* Keihäänheitto: 43,37 (Tokio, 2025)
* Seitsenottelu: 6581 (Tokio, 2025)

## Lähteet
Yleisurheilun alle 18-vuotiaiden Euroopan-mestaruuskilpailut 2016

**Yleisurheilun alle 18-vuotiaiden Euroopan-mestaruuskilpailut 2016** olivat ensimmäiset Euroopan yleisurheiluliiton (European Athletics) järjestämät Euroopan-mestaruuskilpailut alle 18-vuotiaille yleisurheilijoille. Ne käytiin 14.–17. heinäkuuta 2016 Tbilisissä, Georgiassa.

Kisojen menestyneimmät maat olivat Iso-Britannia (13 mitalia, joista viisi kultaa) ja Saksa (kymmenen mitalia, joista neljä kultaa). Kaikkiaan mitaleille ylsi 30 maata.

## Lähteet
Ulf Brunnberg

**Hans Ulf Brunnberg** (s. 7. huhtikuuta 1947 Bromma) on ruotsalainen näyttelijä. Hän opiskeli Calle Flygaren teatterikoulussa 1960-luvulla ja tuli tunnetuksi televisiosarjasta *Markurells i Wadköping* vuonna 1968. Seuraavana vuonna hän sai kiinnityksen Tukholman kaupunginteatteriin, jossa hän näytteli vuoteen 1976, jolloin hän erosi kyllästyttyään sen vasemmistolaiseen ilmapiiriin. Hän kuitenkin palasi sinne pari vuotta myöhemmin. Brunnberg on näytellyt myös Ragnar Vanhedeniä *Jönssonligan*-elokuvissa.

## Rooleja
* *[[Babels hus]]* (1981) – Rabbe Chymander

## Lähteet

## Aiheesta muualla
Yleisurheilun alle 18-vuotiaiden Euroopan-mestaruuskilpailut 2018

**Yleisurheilun alle 18-vuotiaiden Euroopan-mestaruuskilpailut 2018** olivat toiset Euroopan yleisurheiluliiton (European Athletics) järjestämät Euroopan-mestaruuskilpailut alle 18-vuotiaille yleisurheilijoille. Ne käytiin 5.–8. heinäkuuta 2018 Győrissä, Unkarissa.

Kisojen mitalitilaston kärkimaat olivat kuusi kultaa voittanut Iso-Britannia sekä neljän kultamitalin Italia, Saksa ja Valko-Venäjä. Eniten mitaleja sai Ranska, 12 kappaletta, joista kolme oli kultaa. Kaikkiaan mitaleille ylsi 29 maata.

## Lähteet
Portugalin alle 17-vuotiaiden jalkapallomaajoukkue

**Portugalin alle 17-vuotiaiden jalkapallomaajoukkue** edustaa Portugalia kansainvälisissä jalkapallon alle 17-vuotiaiden maajoukkuekilpailuissa. Se on voittanut seitsemästi alle 17-vuotiaiden Euroopan-mestaruuden. Joukkueen historian paras maalintekijä on 19 osumallaan José Gomes.

## Lähteet
Ruotsin alle 17-vuotiaiden jalkapallomaajoukkue

**Ruotsin alle 17-vuotiaiden jalkapallomaajoukkue** edustaa Ruotsia kansainvälisissä jalkapallon alle 17-vuotiaiden maajoukkuekilpailuissa. Joukkue saavutti vuoden 2013 ikäluokkansa EM-kilpailuissa välieräsijan, jossa se koki tappion Venäjälle. Samana vuonna pidetyissä MM-kilpailuissa joukkue saavutti pronssisijan, kun se voitti sen ratkaisseen ottelun Argentiinaa vastaan. Joukkueen historian parhaat maalintekijät ovat Filston Mawana ja Valmir Berisha, jotka ovat tehneet kymmenen maalia molemmat.

## Lähteet
Alajärven Hokki

**Alajärven Hokki** (lyh. **AlaH**, tunnettu myös nimellä **Hoiskon Hokki**) oli alajärveläinen urheiluseura. Hokki perustettiin vuonna 1953. Hokki kuului Työväen Urheiluliittoon.

## Historia
Vuonna 1953 Alajärvelle perustettiin Työväen Urheiluliiton alainen urheiluseura nimeltä Alajärven Hokki. Hokilla ei ollut ensimmäisenä toimintavuonnaan tomintaa urheilun puolella. Asia korjattiin ensimmäisessä vuosikokouksessa. Seuralle päätettiin aloittaa toiminta jalkapallossa, nyrkkeilyssä, pesäpallossa ja yleisurheilussa. Urheilutoiminnan aloittamisen jälkeen Hokin kokonaistoiminta lähti nousuun. Vuonna 1955 seuran poikien joukkue voitti pesäpallon piirimestaruuden. Samana vuonna miesten joukkue sijottui toiseksi pesäpallon piirimestaruudessa. Vuonna 1955 Hoki voitti myös TUL:n piirimestaruuden. 1950-luvun lopulla toiminta alkoi hiipua. Alajärven Ankkurien menestyessä, Alajärvellä ei ollut tarvetta TUL:n alaiselle joukkueelle. Toiminta kuitenkin jatkui hiihdon ja yleisurheilun parissa. Seura myös järjesti TUL:n piirin mestaruuskisoja. 1960-luvulla Hokin toiminta lakkautettiin kokonaan.

Vuonna 2024 Hokin nimellä alettiin järjestää lenkkeilytoimintaa Hoiskossa.

## Lähteet
* 

* 

### Viitteet
Aatu Niittymäki

**Aatu Elias Niittymäki** (s. 7. syyskuuta 2005 Philadelphia, Pennsylvania, Yhdysvallat) on suomalainen jääkiekkomaalivahti, joka edustaa SM-liigajoukkue Turun Palloseuraa. Hänellä on juniorisopimus ja Niittymäki on pelannut pääasiassa seuran U20-joukkueessa.

## Ura
Niittymäki syntyi Pennsylvanian Philadelphiassa, kun hänen isänsä Antero loi pelaajauraa Philadelphia Flyersin organisaatiossa. Hän aloitti jääkiekkoilun omien sanojensa mukaan noin 4–5-vuotiaana San Josessa, kun Antero pelasi San Jose Sharksissa. Aatu Niittymäki muutti perheineen Turkuun, kun Antero palasi Turun Palloseuraan. Aatu siirtyi myös seuran F-junioreihin. Hän pelasi kauden 2022–2023 pääasiassa TPS:n U18-joukkueessa, mutta Niittymäki pelasi myös kaksi ottelua U20-joukkueessa. Pudotuspeleissä hän puki kahteen otteluun, mutta ei saanut kuitenkaan peliaikaa. Niittymäki voitti kauden päätteeksi U20 SM-pronssia. Kaudella 2024–2025 hän pelasi suurimman osan U20-joukkueen otteluista, kun Noa Vali nousi kauden edetessä TPS:n SM-liigajoukkueeseen. Pudotuspeleissä Niittymäki toimi pääasiassa kakkosmaalivahtina Valille ja pelasi kaksi ottelua. Hän voitti kauden päätteeksi U20 SM-hopeaa. Niittymäki puki kauden aikana myös 25. tammikuuta 2024 Helsingin IFK:ta pelattuun SM-liigaotteluun, kun Eetu Anttila oli sivussa. Hän toimi kuitenkin kakkosmaalivahtina Valille, eikä saanut peliaikaa. Kaudella 2024–2025 Niittymäki toimi TPS:n U20-joukkueen selkeänä ykkösmaalivahtina. Hän puki kauden aikana yhteen SM-liigaotteluun.

Kesällä 2025 Niittymäki nousi TPS:n SM-liigajoukkueen harjoitusrinkiin. Hän pelasi kauden 2025–2026 suurimmaksi osaksi U20-joukkueessa, mutta Niittymäki debytoi myös SM-liigassa, jossa hän pelasi kuudessa runkosarjaottelussa torjuntaprosentilla 81,5% ja päästettyjen maalien keskiarvolla 3.63. Niittymäki teki liigadebyyttinsä runkosarjan viidennellä kierroksella 20. syyskuuta 2025 KalPaa vastaan, kun Eetu Mäkiniemi joutui sivuun. Edellisestä pelistä sivussa ollut Noa Vali toimi TPS:n kakkosmaalivahtina. Niittymäki torjui joukkueen 0–3-tappioon päättyneessä ottelussa 17 kertaa ja päästi kaksi maalia.

## Yksityiselämä
Niittymäen isä Antero pelasi omalla urallaan maalivahtina pudotuspelit mukaan lukien yhteensä 238 NHL-ottelua Philadelphia Flyersissa, Tampa Bay Lightningissa ja San Jose Sharksissa. Hän on myös olympiahopea- (Torino 2006) ja pronssimitalisti (Vancouver 2010). Niittymäki toimi uransa jälkeen TPS:n urheilutoimenjohtajana vuosina 2015–2019. Hänet on aateloitu Suomen Jääkiekkoleijonaksi numerolla 249. Aatu Niittymäki on maininnut isänsä ensimmäiseksi ja suurimmaksi esikuvakseen, mutta kertonut Anteron lopetettua seuranneensa Jonathan Quickia ja Henrik Lundqvistia.

Aatu Niittymäki valmistui ylioppilaaksi Raision lukiosta keväällä 2025.

## Tilastot

## Lähteet
*
*
*

### Viitteet
Åke Johansson

**Åke Bernhard ”Bajdoff” Johansson** (19. maaliskuuta 1928 Norrköping – 21. joulukuuta 2014) oli ruotsalainen jalkapalloilija, joka pelasi liberon pelipaikalla. Hän edusti koko ammattilaisuransa IFK Norrköpingiä ja voitti sen kanssa kuudesti Ruotsin liigamestaruuden. Johansson pelasi 53 ottelua Ruotsin A-maajoukkueessa ja teki yhden maalin. Hän kuului joukkueensa kokoonpanoon vuoden 1958 MM-kilpailuissa, mutta ei päässyt vaihtopenkiltä kertakaan kentälle.

## Lähteet
Huili (huoltoasemaketju)

**Huili** on Restelin perustama huoltoasema- ja taukopaikkaketju, joka on perustettu vuonna 2025. Huilit toimivat ainakin toistaiseksi Neste-liikenneasemien kanssa samoissa tiloissa. Ensimmäiset toimipaikat avautuivat 28. elokuuta Neste Vantaan Tammistolle ja 11. syyskuuta Neste Tampereen Hatanpäälle.

**Tulevat uudet Huili-taukopaikat:**

* Neste Espoo Matinkylä
* Neste Express Helsinki Metsälä
* Neste Helsinki Eläintarha
* Neste Helsinki Hermanni
* Neste Helsinki Malmi
* Neste Hämeenlinna Idänpää
* Neste Imatra Korvenkangas
* Neste Janakkala Linnatuuli Länsi
* Neste Jyväskylä Kirri
* Neste Jyväskylä Savela
* Neste Jyväskylä Tourula
* Neste Kemi Lapintuuli
* Neste Kempele Ouluntulli
* Neste Kerava Alikeravantie
* Neste Kuopio Puijonlaakso
* Neste Lahti Karisto
* Neste Lahti Kivistönmäki
* Neste Lapinjärvi Pukaro
* Neste Lappeenranta Simolantie
* Neste Loviisa Ankkurituuli
* Neste Masku Riviera
* Neste Mäntsälä Tuuliruusu
* Neste Orimattila Tuuliharja
* Neste Paimio
* Neste Sipoo Sipoonlahti
* Neste Tampere Hatanpää
* Neste Tampere Teiskontie
* Neste Tornio Röyttäntie
* Neste Vantaa Keimola Itä
* Neste Vantaa Martinlaakso Vihertie
* Neste Vantaa Tammisto
* Neste Vantaa Tikkurila Kehä 3
* Neste Varkaus Warkaudenportti

## Lähteet

## Aiheesta muualla

* Huili
Yleisurheilun alle 18-vuotiaiden Euroopan-mestaruuskilpailut 2022

**Yleisurheilun alle 18-vuotiaiden Euroopan-mestaruuskilpailut 2022** olivat kolmannet Euroopan yleisurheiluliiton (European Athletics) järjestämät Euroopan-mestaruuskilpailut alle 18-vuotiaille yleisurheilijoille. Ne käytiin 4.–7. heinäkuuta 2022 Jerusalemissa, Israelissa.

Kisojen menestyneimmät maat olivat Iso-Britannia (16 mitalia, joista kahdeksan kultaa) ja Saksa (14 mitalia, joista neljä kultaa). Kaikkiaan mitaleille ylsi 27 maata.

## Lähteet
Yleisurheilun alle 18-vuotiaiden Euroopan-mestaruuskilpailut 2024

**Yleisurheilun alle 18-vuotiaiden Euroopan-mestaruuskilpailut 2024** olivat neljännet Euroopan yleisurheiluliiton (European Athletics) järjestämät Euroopan-mestaruuskilpailut alle 18-vuotiaille yleisurheilijoille. Ne käytiin 18.–21. heinäkuuta 2024 Banská Bystricaissa, Slovakiassa.

Kisojen mitalitilaston kärkimaat olivat Italia seitsemällä kullalla ja yhteensä 15 mitalilla sekä neljän kultamitalin Puola ja Tšekki. Kaikkiaan mitaleille ylsi 26 maata.

## Lähteet
Allama Iqbalin avoin yliopisto

**Allama Iqbalin avoin yliopisto** (, ; lyhennys **AIOU**) on opiskelijamäärältään erittäin suuri, Pakistanissa toimiva julkinen avoin yliopisto. AIOU perustettiin toukokuussa 1974 maailman toisena avoimena yliopistona. Tavoitteena oli tarjota koulutusmahollisuuksia suurelle väestölle ja niille, jotka eivät voineet lähteä kotoaan tai työpaikoistaan. Yliopistolla on ammatillista, tieteellistä ja teknistä koulutustarjontaa. Yliopisto pyrkii tarjoamaan ensiluokkaista avointa koulutusta ja etäopetusta. Yliopiston pääkamus sijaitsee Islamabadissa, mutta sillä on kaikkiaan 54 maakuntakampusta.

Yliopisto on nimetty Muslimiliittoa johtaneen ja Pakistanin kansallisrunoilijana tunnetun Muhammad Iqbalin mukaan. 

Opetuskielet ovat urdu ja englanti. Tiedekuntia on neljä: arabian kielen ja islamin tutkimuksen tiedekunta (Arabic and Islamic Studies), kasvatustieteellinen tiedekunta (Education), luonnontieteellinen tiedekunta (Sciences), yhteiskuntatieteiden ja humanististen tieteiden tiedekunta (Social Sciences and Humanities). Opetustarjonta kattaa yli 2&nbsp;000 kurssia. Yliopisto on Pakistanin suurin kirjanjulkaisija, joka painaa yli 1,8 miljoonaa kirjaa vuosittain. Yliopisto on Pakistanin suurin opettajankoulutusta tajoava oppilaitos, jolla on tyypillisesti yli 400&nbsp;000 opiskelijaa kunkin lukukauden aikana. Yli 70 prosenttia opiskelijoista on työelämässä. Maaseudulla asuu opiskelijoista noin 58 ja kaupungeissa 42 prosenttia. Opiskelijoiden enemmistö on naisia. 

Webometrics-yliopistoranking listasi yliopiston maailmanlistansa sijalle 1&nbsp;435 (heinäkuussa 2025).

## Lähteet
Antoine Maurice-Apollinaire d’Argout

**Antoine Maurice-Apollinaire d’Argout** (1782–1858) oli ranskalainen ministeri ja pankinjohtaja. Hän liittyi restauraation jälkeen Bourboneihin ja tuli 1819 päärien kamarin jäseneksi mutta paheksui taantumuksellisten liioitteluja. Heinäkuun vallankumouksen puhjetessa hän sai Kaarle X:n peruuttamaan heinäkuun ordonnanssit, mutta sai Lafayettelta vastauksen: "Liian myöhään!" Hän oli ministerinä 1830–1834 ja sen jälkeen Ranskan pankin johtaja. 

## Lähteet

## Aiheesta muualla
Rick Beato

**Richard John ”Rick” Beato** ([biˈɑːtoʊ], s. 24. huhtikuuta 1962) on yhdysvaltalainen multi-instrumentalisti, äänitetuottaja ja musiikkipedagogi. 2010-luvun puolestavälistä alkaen hänestä on tullut suosittu YouTube-esiintyjä, joka videoillaan analysoi populaarimusiikin kappaleiden rakenteita ja tuotantoratkaisuja, haastattelee tunnettuja rytmimuusikoita ja opettaa musiikin teoriaa. Syyskuussa 2025 Beatolla oli YouTubessa 5,2 miljoonaa tilaajaa ja Instagramissa 1,4 miljoonaa seuraajaa.

## Elämä ja ura
Beato syntyi musikaaliseen perheeseen New Yorkin osavaltiossa Rochesterin lähellä toiseksi nuorimpana seitsemästä lapsesta. Hän aloitti jo varhain sellonsoiton ja suoritti klassisen kontrabassonsoiton bachelor-tutkinnon Ithaca Collegessa ja jazzkitaran master-opinnot New England Conservatory of Music -oppilaitoksessa. Hän toimi pitkään musiikinopettajana New Yorkin osavaltion collegeissa. Hänellä on oma Black Dog -musiikkistudio kotinsa yhteydessä Georgian osavaltion Stone Mountainin alueella lähellä Atlantaa.

2000-vuosikymmenen alussa Beato kirjoitti lauluja floridalaisen Shinedown-yhtyeen ensialbumille ja auttoi sitä ja muitakin yhtyeitä (mm. Needtobreathe ja Parmalee) musiikkituottajana ja -äänittäjänä. 

Rick Beato aloitti YouTube-videoiden teon esittelemällä niissä lahjakkaan ja vauvasta asti valmennusta saaneen nuoren Dylan-poikansa absoluuttista sävelkorvaa ja muistia. Tämän pohjalta hän on suunnitellut lasten varhaiskasvatukseen musikaalisuutta, muistia, keskittymiskykyä ja älykkyyttä kehittävän Nuryl-sovelluksen.

## Esiintymiset Suomessa
Beato esiintyi 1. marraskuuta 2025 Kivenlahden hybridiareenalla Espoossa osana Euroopan-kiertuettaan.

## Lähteet
McGill

**McGill** voi tarkoittaa seuraavia:

;henkilöitä:

* Anthony McGill (s. 1991), skotlantilainen snooker-pelaaja
* Bruce McGill (s. 1950), yhdysvaltalainen elokuva- ja televisionäyttelijä
* Everett McGill (s. 1945), yhdysvaltalainen näyttelijä
* James McGill (1744–1813), skotlantilais-kanadalainen kauppias, poliitikko ja hyväntekeväisyyden harjoittaja
* John McGill, *Biraban* (k. 1846), australialaisen alkuperäiskansan johtaja
* John McGill (1809–1872), yhdysvaltalainen katolinen piispa
* John McGill (1752–1834), kanadalainen poliitikko

;muita merkityksiä:

* McGill-yliopisto, yliopisto Montrealissa Kanadassa
* 6904 McGill, päävyöhykkeen asteroidi.
Rami Mäkinen

**Rami Mäkinen** (s. 1971) on suomalainen rikoskirjailija ja -toimittaja, joka on palkittu muun muassa Ilta-Sanomien (2014) ja Suomen Tietotoimiston (2002) journalistipalkinnoilla. Hän on kirjoittanut useita rikosaiheisia tietokirjoja, kuten teokset Katiska, Verikosto ja Oikeusmurha.

Mäkinen toimi vuosina 1998–2004 STT:n oikeustoimittajana ja vuosina 2004–2022 Ilta-Sanomien rikostoimittajana. Hän on raportoinut Suomen seuratuimmista rikoksista, kuten Hyvinkään paloittelumurhasta, Vilja Eerikan murhasta, Anneli Auerin tapauksesta ja Katiska-huumevyyhdistä. Mäkinen toimi pitkään myös rikos- ja oikeustoimittajien yhdistyksen Oikeustoimittajat ry:n puheenjohtajana.

Yhdessä Matti Rämön kanssa kirjoitettu Oikeusmurha: Kuinka järjestelmä tuhosi Auerin perheen sai tietokirjallisuuden Finlandia-palkintoehdokkuuden 2025.

Mäkinen irtisanottiin Ilta-Sanomista kesäkuussa 2022. Mäkinen on kertonut julkisuudessa avoimesti silloisesta masennuksestaan ja alkoholismista.

Vuodesta 2023 Mäkinen on työskennellyt yrittäjänä. Hän julkaisee rikosaiheisia tietokirjoja, lehtijuttuja ja podcasteja.

## Teokset

### Kirjat

* 
* 
* 
* 
* Toimittanut Janne Nacci Tranbergin kirjat Suomalaiset vankilapaot (Docendo 2024) ja Pahan arkkitehdit (Docendo 2025).

### Audio

* Katiska 2. Huumevyyhti jatkuu (Otava 2022). Äänikirja. Kia Kilpeläisen kanssa.
* Elämäni rikostapaus (Yle Areena 2024–2025). Podcast, kaksi kautta. Laura Mannisen kanssa.

### Palkinnot

* STT:n journalistipalkinto (Eero A. Berg -palkinto), 2002
* Sanomalehtien liiton Vuoden juttu -kilpailu, kunniamaininta (feature-sarja) 2013.
* Ilta-Sanomien journalistipalkinto 2014

## Lähteet
Argentiinan alle 17-vuotiaiden jalkapallomaajoukkue

**Argentiinan alle 17-vuotiaiden jalkapallomaajoukkue** edustaa Argentiinaa kansainvälisissä jalkapallon alle 17-vuotiaiden maajoukkuekilpailuissa. Se on voittanut neljästi oman ikäluokkansa maanosakilpailut. Se on saanut alle 17-vuotiaiden MM-kilpailuista kolmesti pronssia vuosina 1991, 1995 ja 2003. Joukkueen historian paras maalintekijä on 24 osumallaan Agustín Ruberto.

## Lähteet
Ghanan alle 17-vuotiaiden jalkapallomaajoukkue

**Ghanan alle 17-vuotiaiden jalkapallomaajoukkue** edustaa Ghanaa kansainvälisissä jalkapallon alle 17-vuotiaiden maajoukkuekilpailuissa. Se on voittanut kahdesti oman ikäluokkansa MM-kilpailut vuosina 1991 ja 1995. Lisäksi se on voittanut kahdesti alle 17-vuotiaiden Afrikan-mestaruuden. Joukkueen historian paras maalintekijä on kuudella osumallaan Ransford Osei.

## Lähteet
Eeva-Liisa Hallanaro

**Eeva-Liisa Hallanaro** (s. 1953) on palkittu suomalainen tietokirjailija, limnologi ja kääntäjä, joka on erikoistunut ympäristö- ja luontoaiheisiin.

## Ura
Hallanaro on toiminut yhtenä päätoimittajana teoksessa *[[Metsän salainen elämä]]*, joka käsittelee suomalaisen metsäluonnon monimuotoisuutta ja sai WWF:n vuoden luontokirjan palkinnon vuonna 2016, kuten myös teoksessa ''Meren aarteet'', joka on ensimmäinen kattava tietoteos Suomen vedenalaisesta meriluonnosta ja joka palkittiin WWF:n vuoden luontokirjana vuonna 2017.

## Lähteet
Baumwallin metroasema

**Baumwall** on Hampurin metron U3-linjan asema, joka avattiin 29. kesäkuuta 1912. Asemaa käyttää arkisin 29 883 matkustajaa päivässä.

## Historia
Aseman rakentaminen aloitettiin vuonna 1911, ja se otettiin käyttöön 29. kesäkuuta 1912. Asema oli alusta alkaen erittäin vilkas, varsinkin vuoronvaihtoaikoina, kun läheisen Kehrwiederspitzen laiturilta lähti lukuisia veneitä ja laivoja sataman työpaikoille. Vuonna 1925 molempia sivulaitureita jatkettiin länteen (laiturihallin ulkopuolelle), jotta asemalle voitiin liikennöidä 6-vaunuisilla junilla 4-vaunuisten junien sijaan.

Vuonna 1993 asema muutettiin esteettömäksi. Samalla molemmat sivulaiturit saivat hissin laiturihallin länsipäähän sekä portaat länsipäihin uudelta jalankulkusillalta Vorsetzen-kadun yli korotetun rautatiesillan alla. Elbphilharmonien valmistumisen yhteydessä asema kunnostettiin ja rakennettiin uudelleen lokakuuhun 2010 mennessä.

## Tulevaisuus

### Aseman laitureiden pidennys
Vuonna 2023 ilmoitettiin, että aseman laitureita pidennetään nykyisestä 90 metristä 125 metriä pitkiksi. Tämän pitäisi mahdollistaa pidempien junien liikennöinti asemalla. Laiturin laajennustöiden on tarkoitus alkaa 2020-luvun lopussa tai 2030-luvun alussa.

## Lähteet
Popovka (Jaaman piiri)

**Popovka** () on huuttori Leningradin alueen Jaaman piirin Ivangorodin kaupunkikunnassa Venäjällä. Se sijaitsee Narvanjoen itärannalla Ivangorodin kaupungin pohjoispuolella. Vuonna 2021 Popovkassa oli kaksi asukasta.

J. J. Mikkolan mukaan Popovka sijaitsee lähellä historiallisen Täyssinän kylän paikkaa, jossa vuonna 1595 solmittiin Ruotsin ja Venäjän välinen rauha.

Vuonna 1856 Popovka oli yksitoistataloinen kylä, jonka asukkaat olivat valtion talonpoikia. Vuonna 1862 kylässä oli 13 taloa ja 74 asukasta.

Vuonna 1920 solmitun Tarton rauhan jälkeen Narvanjoen itäranta kuului Viroon vuoteen 1944 saakka. Popovkan kylä oli tuolloin osa Narvan kuntaa. Vuoden 1920 maaliskuussa Popovkassa oli 178 asukasta, joista 141 oli kansallisuudeltaan venäläisiä ja 37 virolaisia.

Popovka tuhoutui lähes kokonaan toisen maailmansodan aikana, eikä varsinaista kylää ole enää olemassa. Alueella on nykyisin siirtolapuutarha.

## Lähteet
* 
### Viitteet
Pinoliini

**Pinoliini** on β-karboliini ja metoksyloitu tryptamiini (5-metoksitryptamiini), jonka on pitkään väitetty muodostuvan käpylisäkkeessä melatoniinin aineenvaihdunnan aikana, mutta sen esiintyminen käpylisäkkeessä on edelleen kiistanalaista. Sen IUPAC-nimi on 6-metoksi-1,2,3,4-tetrahydro-β-karboliini, joskus lyhennettynä 6-MeO-THBC, ja sen yleisempi nimi on lyhenne englannin kielen sanoista "käpylisäkkeen β-karboliini". Tämän molekyylin biologinen aktiivisuus on kiinnostavaa potentiaalisena vapaiden radikaalien siepparina, antioksidanttina, ja monoamiinioksidaasi A estäjänä.

## Farmakologia
Yksi pinoliinin farmakologisista ominaisuuksista on sen kyky edistää neurogeneesiä *[[in vitro]]*; jopa erittäin pieninä pitoisuuksina.

Eräässä toisessa tuoreessa tutkimuksessa verrattiin käpylisäkkeen tryptofaanimetaboliareitin yhdisteiden antioksidanttisia ominaisuuksia synaptosomien lipidien ja proteiinien oksidatiivisiin vaurioihin. Rotan aivoista eristettyjä synaptosomeja käytettiin kokeessa, jossa arvioitiin vaurioita mittaamalla proteiinien malondialdehydin, 4-hydroksialkenaalin ja karbonyylin pitoisuuksia. Pinoliinin osoitettiin olevan tehokkain antioksidantti. Nämä tulokset tukevat näyttöä pinoliinin antioksidanttisista kyvyistä ja potentiaalista suojata oksidatiivisilta vaurioilta.

## Lähteet
Siipitetrat

**Siipitetrat** (Triportheidae) on tetrakaloihin kuuluva kalaheimo. Heimon lajeja tavataan makeista vesistä Etelä-Amerikasta. Siipitetralajit luettiin aiemmin kuuluviksi tetroihin, mutta on molekyylifylogeneettisten tutkimusten perusteella erotettu omaksi heimokseen. 

## Lajit ja anatomia
Siipitetrojen heimoon kuuluu viisi sukua ja lähteestä riippuen 22–24 lajia. Heimon kalat ovat ruumiinrakenteeltaan useimmiten litteähköjä, ja tyypillinen piirre on vatsan kölimäinen muoto. Ruotojen määrä ja muoto ovat heimon lajeja yhdistävä tekijä. Siipitetrat voivat kasvaa 4–24 cm pitkiksi. Väriltään ne ovat useimmiten hopeanharmaita. Siipitetrat ovat läheistä sukua tapparakaloille ja hohdetetroille.

## Levinneisyys ja elintavat
Siipitetralajeja tavatataan muun muassa Amazon-, Paraguay- ja Paranájokien valuma-alueilta. Lajit elävät lähellä pintaa joissa, järvissä ja tulvametsissä. Heimon kalat ovat kaikkiruokaisia, ja niiden ravintoa ovat muun muassa pienet kalat, selkärangattomat eläimet ja kasvinosat.

## Lähteet
Sairas ja viallinen — Naiset lääketieteen historiassa

**Sairas ja viallinen — Naiset lääketieteen historiassa** (*Unwell Women. A Journey Through Medicine and Myth in a Man-Made World*) on Elinor Cleghornin vuonna 2021 julkaistu tietokirja, jossa Cleghorn kirjoittaa naisvihan vaikutuksista länsimaiseen lääketieteeseen ja länsimaisiin lääketieteellisiin käytäntöihin. Kirja julkaistiin suomeksi samana vuonna Veli-Pekka Ketolan suomentamana.

Cleghorn käsittelee teoksessaan sitä, miten länsimainen lääketiede on historian valossa kohdellut kaltoin ja sivuuttanut naisia ja naisten terveysongelmia. Kirjan feministinen kritiikki keskittyy pääasiassa lääketieteelliseen käytäntöön Yhdysvalloissa ja Yhdistyneessä kuningaskunnassa. Cleghornin tutkimus kattaa yli 2000 vuotta alkaen Hippokrateesta ja jatkuen 2000-luvun lääketieteeseen.

## Kirjan taustaa
Cleghornille diagnosoitiin systeeminen lupus erythematosus vuonna 2010 toisen raskautensa jälkeen, vaikka hän oli kärsinyt oireista jo yli kymmenen vuotta. Tämä kokemus sai hänet tutkimaan naisten kivun lääketieteellistä hoitoa ja kaltoinkohtelua, ja hän keskittyi erityisesti 1800-luvun lääketieteellisiin käytäntöihin.

## Lähteet
Elinor Cleghorn

**Elinor Cleghorn** (s. 1980) on brittiläinen naistutkimukseen erikoistunut tutkija Oxfordin yliopistossa. Hänen ensimmäinen tietokirjansa *[[Sairas ja viallinen — Naiset lääketieteen historiassa|Sairas ja viallinen]]* ilmestyi vuonna 2021.

## Ura
Cleghornin tutkimustyö keskittyy erityisesti siihen, miten naisten sairauksia on historiallisesti vähätelty, väärinymmärretty ja kohdeltu epäeettisesti lääketieteen nimissä. 

Cleghornin ensimmäinen teos *Sairas ja viallinen* (*Unwell Women. A Journey Through Medicine and Myth in a Man-Made World*; 2021) perustuu hänen omaan kokemukseensa vakavasta sairaudesta, jonka oireita ei aluksi otettu vakavasti, sekä laajaan tutkimukseen naisten terveyden kulttuurisista ja historiallisista ulottuvuuksista. Kirjassaan hän tuo esiin, kuinka naisten terveyttä on tarkasteltu pitkään miehisen näkökulman läpi, mikä on johtanut syrjivään kohteluun ja väärinkäsityksiin naisten sairauksista. 

Cleghorn on esiintynyt ja luennoinut muun muassa Tate Modernissa, Institute of Contemporary Artsissa ja BBC:n keskusteluohjelmissa.

## Lähteet
Arcosolium

**Arcosolium** ( = kaari, *solium* = sarkofagi), huomattavamman henkilön hautapaikka katakombien seinässä, jossa muuriin koverretun tai muuratun ja kivilaatalla katetun sarkofagin yli kaareutui avoin kaariaukko. 

## Lähteet

## Aiheesta muualla
Gänsemarktin metroasema

**Gänsemarkt** on Hampurin metron U2-linjan asema, joka avattiin 31. toukokuuta 1970. Asemaa käyttää arkisin 24 281 matkustajaa päivässä. Aseman läheisyydessä sijaitsee Hampurin valtionooppera.

## Historia
Asema rakennettiin 1960-luvun lopulla osana Schlumpin ja Berliner Torin välisen U2-linjan keskustaosuutta, ja se avattiin 31. toukokuuta 1970. Linjan jäljellä oleva osuus, Gänsemarktista, Jungferstiegin kautta Berliner Torille avattiin 3. kesäkuuta 1973, johon asti asema toimi väliaikaisen U22-linjan pääteasemana. 

## Sijainti
Gänsemarktin asema sijaitsee noin 25 metriä Valentinskamp-kadun alapuolella Gänsemarktin ja Caffamacherreihen välissä Hampurin Neustadtin kaupunginosassa, ja se on yksi Hampurin syvimmistä metroasemista. Junat pysähtyvät kumpaankin suuntaan halkaisijaltaan seitsemän metrin kokoisilla laitureilla. Laiturit ovat noin 125 metriä pitkiä ja noin 3,5 metriä leveitä.

Laiturialueen molemmissa päissä on liukuportaat, jotka johtavat ylätasanteelle, pintaan pääsee lisäyhteyksiä pitkin. Itäpuolella on hissi.

## Lähteet